На основу члана 163. став 3. Закона о државној припадности и упису пловила („Службени гласник РС”, бр. 10/13 и 18/15), члана 17. став 4. и члана 24. став 2. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС и 44/14),

Министар грађевинарства, саобраћаја и инфраструктуре доноси

**ПРАВИЛНИК**

**о обрасцу уписника чамаца и плутајућих објеката и помоћних књига**

"Службени гласник РС", број 29 од 18. марта 2016.

Члан 1.

Овим правилником прописује се образац уписника чамаца и плутајућих објеката, као и обрасци помоћних књига.

Члан 2.

Уписник чамаца, односно плутајућих објеката је књига у тврдом повезу, формата 296 х 210 mm, чији су улошци нумерисани редним бројевима.

Изглед обрасца уписника чамаца дат је на Обрасцу број 1. који је одштампан уз овај правилник и чини његов саставни део.

Изглед обрасца уписника плутајућих објеката дат је на Обрасцу број 2. који је одштампан уз овај правилник и чини његов саставни део.

Члан 3.

Именик власника чамаца, односно плутајућих објеката је књига у тврдом повезу, формата 296 х 210 mm.

Изглед обрасца именика дат је на Обрасцу број 3. који је одштампан уз овај правилник и чини његов саставни део.

Члан 4.

Даном ступања на снагу овог правилника престају да важе одредбе Правилника о уписнику и пловидбеној дозволи чамаца и пловећих постројења („Службени гласник РС”, број 111/07) које се односе на уписнике чамаца и пловећих постројења.

Члан 5.

Овај правилник ступа на снагу осмог дана од дана објављивања у „Службеном гласнику Републике Србије”, а примењује се од 1. септембра 2016. године.

Број 110-00-00026/2016-06

У Београду, 9. марта 2016. године

Министар,

проф. др **Зорана Михајловић,** с.р.

**Прилози**

Образац број 1. - [Уписник чамаца](http://www.pravno-informacioni-sistem.rs/SlGlasnikPortal/prilozi/o1.html%26x-filename%3Dtrue%26regactid%3D416985%26doctype%3Dreg)

Образац број 2. - [Уписник плутајућих објеката](http://www.pravno-informacioni-sistem.rs/SlGlasnikPortal/prilozi/o2.html%26x-filename%3Dtrue%26regactid%3D416985%26doctype%3Dreg)

Образац број 3. - [Именик власника чамаца и плутајућих објеката](http://www.pravno-informacioni-sistem.rs/SlGlasnikPortal/prilozi/o3.html%26x-filename%3Dtrue%26regactid%3D416985%26doctype%3Dreg)